CELEX: 62015TA0624
Language: hu
Date: 2019-06-18 00:00:00
Title: T-624/15., T-694/15. és T-704/15. sz. ügy: A Törvényszék 2019. június 18-i ítélete — European Food és társai kontra Bizottság („Állami támogatások — A Beruházási Viták Rendezésének Nemzetközi Központja [ICSID] védnöksége alatt létrejött választottbíróság által hozott ítélet — Egyes gazdasági szereplőknek megítélt kártérítés kifizetése — A támogatást a belső piaccal összeegyeztethetetlennek nyilvánító és a visszatéríttetését elrendelő határozat — A Bizottság hatásköre”)

2019.9.2.   
            
            
               HU
            
            
               Az Európai Unió Hivatalos Lapja
            
            
               C 295/15
            
         
      A Törvényszék 2019. június 18-i ítélete — European Food és társai kontra Bizottság
      (T-624/15., T-694/15. és T-704/15. sz. ügy) (1)
      
      („Állami támogatások - A Beruházási Viták Rendezésének Nemzetközi Központja [ICSID] védnöksége alatt létrejött választottbíróság által hozott ítélet - Egyes gazdasági szereplőknek megítélt kártérítés kifizetése - A támogatást a belső piaccal összeegyeztethetetlennek nyilvánító és a visszatéríttetését elrendelő határozat - A Bizottság hatásköre”)
      (2019/C 295/19)
      Az eljárás nyelve: angol
      
         Felek
      
      
         Felperesek a T-624/15. sz. ügyben: European Food SA (Dragánfalva, Románia), Starmill SRL (Dragánfalva), Multipack SRL (Dragánfalva) és Scandic Distilleries SA (Nagyvárad, Románia) (képviselők: K. Struckmann, G. Forwood és A. Kadri ügyvédek)
      
         Felperes a T-694/15. sz. ügyben: Ioan Micula (Nagyvárad, Románia) (képviselők: K. Struckmann, G. Forwood és A. Kadri ügyvédek)
      
         Felperes a T-704/15. sz. ügyben: Viorel Micula (Nagyvárad), European Drinks SA (Vaskohsziklás, Románia), Rieni Drinks SA (Rény, Románia), Transilvania General Import-Export SRL (Nagyvárad) és West Leasing International SRL (Panatasa, Románia) (képviselők kezdetben: J. Derenne és D. Vallindas ügyvédek, A. Dashwood barrister és V. Korom solicitor, később: J. Derenne, D. Vallindas és A. Dashwood)
      
         Alperes: Európai Bizottság (képviselők: P.-J. Loewenthal és T. Maxian Rusche meghatalmazottak)
      
         Az alperest támogató beavatkozó felek: Spanyol Királyság (képviselők: S. Centeno Huerta és A. Rubio González meghatalmazottak) és Magyarország (képviselők kezdetben: Fehér M., Koós G. és Bóra M., később: Fehér M. és Koós G. meghatalmazottak)
      
         Az ügy tárgya
      
      A Románia által nyújtott SA.38517 (2014/C) (korábbi 2014/NN) számú állami támogatásról — 2013. december 11-i választottbírósági ítélet a Micula kontra Románia ügyben — szóló, 2015. március 30-i (EU) 2015/1470 bizottsági határozat (HL 2015. L 232., 43. o.) megsemmisítése iránt az EUMSZ 263. cikk alapján benyújtott három kérelem.
      
         Az ítélet rendelkező része
      
      
                  1)
               
               
                  
                     A Törvényszék a T-624/15., a T-694/15. és a T-704/15. sz. ügyet az ítélethozatal céljából egyesíti.
                  
               
            
                  2)
               
               
                  
                     A Törvényszék a Románia által nyújtott SA.38517 (2014/C) (korábbi 2014/NN) számú állami támogatásról — 2013. december 11-i választottbírósági ítélet a Micula kontra Románia ügyben — szóló, 2015. március 30-i (EU) 2015/1470 bizottsági határozatot megsemmisíti.
                  
               
            
                  3)
               
               
                  
                     Az Európai Bizottság viseli saját költségeit, valamint a European Food SA, a Starmill SRL, a Multipack SRL, a Scandic Distilleries SA, Ioan és Viorel Micula, a European Drinks SA, a Rieni Drinks SA, a Transilvania General Import-Export SRL és a West Leasing International SRL részéről felmerült költségeket.
                  
               
            
                  4)
               
               
                  
                     A Spanyol Királyság és Magyarország maga viseli saját költségeit.
                  
               
            
         (1)  HL C 16., 2016.1.18.